bavarian-nlp/barwiki-20250901 huggingface dataset:
Keglbua

A Keglbua isa Bua gwen, dea bam Keglscheim d Kegl afgschdäid hod.
Friras isaso gwen, dass nix audomadisch ganga is, aussa dasd ba drei Maß Bia bsuffa gwen 
bisd. Afda Keglboh, ofd a langa Schupfa odara diagad drausst, hommse a bo Maana zam do zan Keglscheim.
Da Keglbua, ofd da Bua fom Wiad, hod d Kegl afgschdäid kod und Keglkugln iwa a Rinna zan Ofang fo da Boh zruckgschom.
Frizal bassaaf!
Äitz hod da Keglbua gschwind wegschbringa miassn, schnäi afd Bandn hubfa.
Wia daa Bliiz schoissd a Kugl eina, driffd oi Kegl de aa glei dafofliang.
Schnäi muas da Keglbua einaschbringa und wegramma, wos afda Boh lingblim is.
Dano gäds weida bis ois ogschossn woan is.
Mid da Zeid issa gfeale gwen, fian Keglbua domois, ofd homd bsuffane, wuadige
Scheiba scho gschim kod, wen da Keglbua no afda Boh gwen is. Des hod no oa, zwoa Maggl mera
fiaran blaua Haxn gem kod.
Kroas Lugano Ost

Da Kroas Lugano Ost (dt.: Kreis Lugano Ost) buidt zamm mid de Kroas: Agno, Breno, Capriasca, Ceresio, Lugano Noad, Lugano West, Magliasina, Paradiso, Sessa, Taverne, und Vezia an Beziak Lugano vom Schweiza Kanton Tessin. Da Sitz vom Kroasamt is in Lugano.
Gmoana.
Da Kroas hod se traditionej aus oinn Quartian estli vom Fluss Cassarate vo foingdn Gmoana zamm:
Mid da Eihgmoanung vo Valcolla is jedoch de Trennung rechts und links vom Fluss Cassarate sinnlos, weshoib da neie Kroas Lugano Noad grindt worn is.
Barmsee (Krün)

Barmsee is a Ortstei vo da Gmoa Krün im obabayerischn Landkroas Garmasch-Partakurch. Da Ort liegt am sidlichn Ufa vom Barmsee. Ea existiat seit uma 150 Joar.
Barmsee bsteht aus de beidn Stroßn "Am Barmsee" und "Langackerweg" und umfosst uma 25 Wohngebaide sowia's "Ferienhotel Barmsee".
Baudenkmäla.
Schau Listn vo de Baudenkmäla in Krün#Barmsee
Toliara (Provinz)

De Provinz Toliara (aa: Provinz Toliary oda Provinz Tuléar) is a ehemolige Provinz im Sidwestn vo Madagaskar. De Provinz hod 2.229.550 Eihwohna af ana Fläch vo 161.405 km² (Stond: 2001. Haptort is de gleichnamige Stod Toliara. Noh vo Toliara befindt se da Spiny forest.
Böfflamott

A Böfflamott is a klassischa Rindsschmorbrodn aus da boarischn Kuche.
Gschicht.
As Böfflamott is a Speis, wo af de Zeid zruckgähd, wo de Franzosn midm Napoleon Bayern bsetzt gho hom. Böfflamott hoasst aa nix andas wia "Boeuf à la mode", boarisch iwasetzt "Rindfleisch af moderne Oart".
Ban Böfflamott spuit as Marinian a wichtige Roin. De Tradition as Rindfleisch z Marinian is in Frankreich desweng entstandn, wei ma za dera Zeid nua Fleisch vo oidn Rindviechan gessn hod. De jungan Rindviecha hod ma ois Zugviecha und fia de Milliwiatschoft braucht. Owa s Fleisch vo oidn Rindviechan is ganz schee zaach, duachs Marinian weads eascht geniassbor.
Zuabereitung.
Fia d Marinad brauchst an Roudwei (in Franggn natiale an Weiswei), an Pudazucka und a Rindsschuita oda an Dofespitz. Da Zucka wead im Hefn hoaß gmocht und karamellisiad. Nacha wead a mid Roudwei owglescht. Dann kimmt as Rindfleisch in a Schissl und de koide Marinad wead driwagschitt bis as Fleisch neama zan seng is. Nacha kimmt des ganze fia 2-5 Dog in an Eiskostn.
Nacha weads Rindfleisch aus da Marinad gnumma, owdrickad und in an Hefa mit Budanschmoiz af oin Seitn oobrodn. D Marinad wead inzwischn afd Häiftn eihkocht. Es keman Rindsbriah, Gmias und Gwiaz dazua und dann losst ma s Fleisch in dera Soos uma 2,5 Stund schmorn. Ois Beilog gibts Knedl oda Eadepfesteaz (Piree), Blaukraut oda aa Bayrisch Kraut.
Käia

A Käia (dt. "Keller"), aa Kella oda Kölla, isa Untagschoss fo am Haisl. Friaras isa Käia wichde gwen, weisd ois wosd ned glei hosd essn kinna, duad afkom hosd. Weis in Käia fui käida ois wia om gwen is.
Desis frale heid anoaso, owa nimma so wichde wia domois. An Eiskostn hod domois koana kod und ofd aa koan Schdrom dazua.
Gschicht.
Doife und ned so doife Käia hods gem. 
Doife Käia, glei iwa mera Schdegg, homd
Biabraua und d Wiatshaisa kod.De homse aa no dazua, Eisblegg owedrong lossn, dema
im Winta diagad fo am dagfreadn Sää aussagsaagld kod hod. Damids Bia bis iwan Summa ausse, oiwei gleich koid gwen is.
In de doifn Käia hom se de Leit aa im Griag foschdeggd kod und in da Stod hod ma grod fian Griag doife Käia baud kod.
De hod ma Lufdschutzkäia koassn.
In de Haisa, odara Bauanhof, hodma ofd ned so doife Käia kod. Eadebfe, Ebfe, Zwiefe, Ruam,
owara Koin und Hoiz hodma duad owedrong kod. Ara Woschkuchl is ofd in de Käia unt gwen.
In da Wachau, im Weihviadl oda im Burg'nland wo de Draum woxn kimt da Weih owe und wiad unt glogat. Des is no a Weihkäia.
Fieberkapelle Rothneusiedl

De Fieberkapelle, aa Fieberkreizkapelle oda kuaz Fieberkreiz g'hass'n, is a denkmoig'schützte barocke Kapöi'n auf'n "Sandgrubenfeld" zwisch'n Rothneusiedl und Hennersdorf (in Niedaöstarreich) in da Valängarung von da Poestiongåss'n nåch West'n. Se liegt im 10. Weana Beziak Favoritn, Beziaksteu Rothneusiedl direkt in da Näch'n vom ÖBB-Gütazentrum Wean Süd. De uasprünglich'n Föidweg zua Kapöi'n san duach de neuche Zuabringastråß'n von da Weana Auß'nring Schnöistråß'n S1 zum Gütazentrum seit 2016 stoak vaändat wua'n.
Da Bau und de G'schicht'.
De Kapöi'n håt an dreiseitich'n Grundriss mit an afåch'n Kreiz auf da Dåchspitz'n. Auf ana Rundkartusch'n üwa'n Eigaung is de Joahreszpih 1709 zum les'n. Im Innanraum woa'r amoi de hoizg'schnitzte barocke Marienstatue von 1790, de wo seit 1959 in da Pfoakiach'n von Oberlaa aufg'stöit ist. Jetzt'n steht dafüa'r a Kopie von dera Statue in da Kapöi'n. 1883 is des Bauweak vom Gåstwiat Anton Kronberger aus Rothneusiedl renoviat wua'n.
Da Grund füa den Bau vom Fieberkreiz soi de Rettung vom Dechant'n Cante aus Laxenburg g'wes'n sei, dea wo auf ana nächtlich'n Foaht von Wean in de daumois doda vuahaundanan Sümpf' kumma is und saumt Ross und Wåg'n zum vasink'n aug'faungt håt. Aus Daunk füa sei Rettung håt ea'r auf ana klannan Bod'neahebung mitt'n im Sumpf de Kapöi'n g'stiftet. Dea Sumpf woa da Grund zu de vüil'n Fieber-Kraunk'n in dera Gegend, wås füa'n Naumen von da Kapoi'n da Grund g'wes'n is.
Bayrisch Kraut

Bayrisch Kraut oda Bayrischkraut (dt. "Bayrisches Kraut") is a klassische, boarische Krautspeisn. Es wead ois Beilog, Salod, Kuacha, Rouladn oda Gmias gessn. Es kimmt aus ana Zeid, wo Kraut bei uns no a Grundnoarungsmiddl wor und Krautspeisn a boormoi in da Woch afn Tisch keman san. Desweng hom uns d Amis friaa aa "Krauts" gnennt. Bayrisch Kraut wead gean ois Oitanativn fia Sauakraut heagnumma, es wead owa aus frischn Kraut gmocht.
Zuabereitung.
Zeascht muasst as Kraut schneidn. Nacha gibst in an Hefn Speegstickal, ghocktn Zwuife, Opfestickal, Schmoiz und losst as brutzln bis da Zwiefe schee braun is. Dann gibst as Kraut dazua, an Schuss Weisswein und schittst a Fleischbriah driwa. Etzad losst as a Dreiviadlstund dinstn. Zum Schluss wead no mit Opfeessig owgschmeckt. De Opfestickal konst aa duach an Opfesoft dasetzn.
A vegetarische bzw. vegane Variantn vom Bayrisch Kraut griagst, wannst stodn Speeg graichads Tofu nimmst, stod da Fleischbriah a Gmiasbriah und as Schmoiz duach a Pflanznaej austauschn duasd.
Eadepfekaas

A Eadepfekaas (dt. "Kartoffelkäse"), aa Erdäpflkas gschriem, is a Brodafstrich aus da bayrischn und estreichischn Kuche. Des is owa koa Kaas. Ea schaugt nua a weng wia ra Obazda aus, wei ra aa so zammgmanschkat gmocht wead.
Bekannt is da Eadepfekass voa oim in Niedabayern, West- und Sidestreich. Entstandn is aa ois Brodzeid bzw. Jausn ba da Fejdorbad. Dazua hod ma nacha Most, Bia oda Milli drunga.
Gmocht wead da Eadepfekaas aus kochtn und gstampftn Eadepfen, Milli, Sauarahm, Budan, Zwuifen, Kimme, Gwiazn und Schnidling.
Variantn.
Vom Eadepfekaas gibts natiale an Haufa Variantn. Du konst de Zwuifen oorestn oda gwiafade Essigguakal, Paprika und a kochts Oa dazuamischn.
In da Schweiz gibts aa an Eadepfekaasstrudl.
Schwoarzbrod

A Schwoarzbrod, aa Bauanloab oda Boarisches Hausbrod (dt. "Schwarzbrot", "Bayerisches Hausbrot") is a dungls Mischbrod aus Koan und Woazn mid weit mehra wia 50% Koan (bis 90%). Es wead mid Sauadoag bocha und hod a knusprige, teiweis afgrissane Rindn. Desweng weads mangmoi a Krustnbrod gnennt.
As traditioneje Bauanbrod bstähd nua aus Koanmej, Woaznmej, Wossa, Sauadoag, Soiz und Brodgwiaz noch Woi, wia Kimme, Anis, Fenchl und Korianda. Gfoamt is ois Loab oda ois Weckn. Heit hod as Schwoarzbrod fost imma an Voikoanootei oda is ganz ois Voikoanmeh gmocht.
Aussahoib vo Estreich, Bayern und Sidtiroi vastäht ma unta Schwoarzbrod wos andas. As Rheinische Schwoarzbrod wead beispuisweis mid Zuckaruamsirup gmocht und wead af spezieje Weis bocha, desweng schmeckts aa komplett andas.
Wenkerbong vo Sonthofa

Da Wenkerbong vo Sonthofa is a Bladdl vo da groußn Aufnohm vo da deitschn Sproch, wo im 19. Johrhundad vom Georg Wenker vom Deitschn Sprochatlas aagfangt woan is. 
Bei da Schreibweis im Wenkerbong muas ma vasteh, dass /ö/ wia /e/ ausgsprochn woan is, /ü/ wia /i/, /üa/ wia /ia/. 
Wenkersätz.
D viarzg Sätz vom Wenkerbong allgairisch und deitsch (kursiv); Schreibweis wia im Wenkerbong:
Weata im Wenkerbong.
Deitsch in Klamman:
Sonthofa

Sonthofa, amtli Sonthofen, is a Kroasstod des schwäbischn Landkroas Obaallgai in Bayern. 2005 wor "Sonthofa de Oipnstod" vom Joar. 
Da Stodkean vo Sonthofa liegt zwischen 750 bis 1100 Meta houch am Rand vo de Oipn.
Sonthofa is de sidligste Stod vo Deitschland. Si liegt 40 km neadle vom Bodnsee und 120 km sidwestle vo Minga.
Gschicht.
Funde zoang, dass s Gebiet vo Sonthofa scho vo da Stoazeid bis zum Remischn Reich bsiedlt woar. Im 6./7. Joarhundat hom si am Fuaß vom Kalvarienberg germanische Alamanen niedaglossn. Am Berg hods do a oide Thing Stettn gem.
Sonthofa is zum easchtn Moi anno 1145 uakundli eawähnt woarn. Anno 1429 hod Sonthofa s Moarktrecht griagt.
Anno 1963 hod Sonthofa s Stodrecht dahoitn und 1972 is s da Haptoat vom neien Beziak Obaallgai woarn.
Kreuzwegstation in Unterlaa

De Kreuzwegstation in Unterlaa is a denkmoig'schützte Wegkapöi'n oda'r a Büidstöckl aus da späd'n Barockzeit (Rokoko) und de ehemois zweite Stateaun vom Kreizweg nåch Maria Lanzendorf in Niedaöstarreich. Se steht im 10. Weana Beziak Favoritn, im Beziaksteu Unterlaa, in da Näh' von da Scheunenstråß'n 2.
Bau und Geschichte.
Des Büidstöckl is 1774 von da Weana Büagalich'n Braunntweininnung g'stift't wua'n. Ea woa daumois de zweite Stateaun vom Kreizweg, dea wo vom Süd'n von Wean nåch Maria Lanzendorf g'füaht håt. De easchte – nimma vuahaundane – Stateaun woa'r im heitich'n 4. Weana Beziak Wiedn.
Bei da'r Auflåssung vom Kreizweg håt de Gemeinde Unterlaa de Vapflichtung üwanumma, de Stateaun zum dahoid'n. Uasprüngli woa'r in dem Büidstöckl a Büid vom "„Christus am Ölberg“" drinnan und dees is späda duach a genauso ausschauat's Mosaik easetzt wua'n. Des Büid und aa des Mosaik zag'n ois B'sundaheit an Blitz, dea wo aus de Woik'n üwa'n Christus aussazuckt. Des soi de dramatische G'schicht' no vadeitlich'n. Des Origenäubüid is jetzt'n im Beziaksmuseum Favoritn zum sehg'n.
Wenkerbong vo Obaschdoarf

Da Wenkerbong vo Obaschdoarf is a Bladdl vo da groußn Aufnohm vo da deitschn Sproch, wo im 19. Johrhundad vom Georg Wenker vom Deitschn Sprochatlas aagfangt woan is. 
Bei da Schreibweis im Wenkerbong muas ma vasteh, dass /ö/ wia /e/ ausgsprochn woan is, /ü/ wia /i/, /üa/ wia /ia/. 
Wenkersätz.
D viarzg Sätz vom Wenkerbong allgairisch und deitsch (kursiv); Schreibweis wia im Wenkerbong:
Wearta im Wenkerbong.
Deitsch in Klamman:
Schutzenglkreiz in Untalaa

Des Schutzenglkreiz is a denkmoig'schützte barocke Büdsäun im 10. Weana Beziak Favoritn, Beziakstäu Untalaa. De Säun steht in da Valängarung vo da Georg-Wiesmayer-Gossn noch Sidn in da Näh vo da Weana Außnring Schnöstroßn S1 und liegt aum ehemolign Kreizweg vo da Wiedn noch Maria Lanznduaf. Aun dem Kreizweg kaunn ma heit no de Kreizwegstaziaun in Unterlaa sehgn.
Bau und G'schicht'.
Des Schutzenglkreiz is a 1694 entstaundane Rundsäun aus Zogelsdorfer Saundstaa mit Akanthusbladln auf m Sockl vo da Figua, aum Kreizweg noch Maria Lanzendorf. Omdrauf siacht ma an Schutzengl mit an Kind. Erricht haum eahm de Eheleit Johannes und Maria Orthner im Joah 1948/49. 1959 is des Kreiz daunn renoviat wuan. De Inschrift am Sockl haaßt: "Dahin gehe fort zum Maria Gnadenort. Errichtet von Johannes und Maria Orthner 1694".
De Säun soi aungeblich aunan Tod vo zwaa Briada erinnan, de wos bei ana Woifoaht noch Maria Lanzendorf dafruan san. G'fundn san de zwaa aun an "„Schmerznsfreidog“" wuan, dees is da Freitag vuam Poimsunndog.
Noch ana aundan Legende soi vo an Wüdara da rechte Oam vom Schutzengl obeg'schossn wua'n sei, auf des hinauf soi si da söwe Wüdara beim Kaumpf mit an Jaga duach an unobsichtlichn zweitn Schuss aus sein G'weah söwa umbrocht haum. Aa heit no wiad in da Gegnd vü g'jagad, aum meistn auf Niedawüd (wos do san Hosn, Fasaunln und aundare), und a auf Rotwüd.
Tatsächlich wiad des Schutzenglkreiz imma wieda vandalisiat, z'letzt im Joah 2010. Drum is bei da letztn Renoviarung da friahre, grod ausg'streckte Oam vom Schutzengl jetzt'n a so g'mocht wuan, doss a meahr in Himme auffe zagt. Des Büidl rechts aus'n Joahr 2009 zagt no in wogrechtn Oam.
Tots Weib

Des Tote Weib, ma kaunn aa "Wasserfall zum Toten Weib" sogn, is a Wossafoi bei Mürzsteg in da Steiamoark in Östareich, dea wos ois Naturdenkmal ausgwiesn is.
Da Nauman.
Wo da Nauman Totes Weib herkummt, waaß ma ned recht. A boa Sogn dazöön, doss es a Frau von da Fööswaund oweprackt hod und doss de daunn oisa Doda unt in da Schlucht liegn bliem is. Vüü woahscheinlicha is oba, doss da Nauman (so wia beim Toten Gebirge), aussn köötischn kummt, nämlich von an leicht vawoadaggltn „Teutates“. Und des is a Iwabegriff fia de jewäulige Staummesgodheit. Denan Köötn woa a jede Oat von ana Kwöön häulich, wäus ois Eigaung zua Andaswööd goitn hod.
Bschreibung.
Da Wossafoi liegt im Siidn vo Frein an der Mürz im Naturpark Mürzer Oberland, am linkn Ufa von da Mürz, wöchane duatn de Synklinale bis fost owe zua Soihn duachschneid. Des Wossa kummt aus aana aktivn Wossahöin im Schneealpnstogg, von wöchana des siidliche Eigaungsportäu aa Karstkwöön im Föösn büd. Glei nochand stiazt des Wossa iwaran 40 m hochn Wossafoi und hintnoch iwaraa Kaskade owe. Dann gehz eine in de Mürz, de wos unt voabei rinnd. Aus dera Kwöön kumman ziaka 30 bis 300 l in aana Sekundn. Friaha hod ma iwaraa Hoizstiagn bis zum Karstloch auffesteign kennan, owa de gibz heit nimma.
Im Joah 1996 homs darnem an Stroßntunnö baut und eahm aa „Totes Weib“ ghaaßn.
Wo des Wossa heakummt.
Des Wossa, wos aus da Karstkwöön ausserinnt, kummt von de Bäch sidestlich auf da Hinteroim. Se schlangln se wüüd duach de Nossköhrmoore, wos auf da Hochflächn san. Mid 4,5 km² is des da greßte Moorkomplex in de estlichn Koikoipn. Wegn da eiszeitlich gfoamtn, zirka 50 m tiefa liegendn Muidn von Naßköhrs kaunn des Wossa ned auf fa Obaflechn orinnan, sondan des geht untairdisch aun mehraran Stöön. Zu de Stöön sogt ma Schlucklöcher.
De greßtn von de liegn beim „Durchfall“ und beim „Haselboden“. 
Easchtara is a drei Meta groes Föösntoa, in wöchanes da Naßköhrbach einerinnt und unta da Erd varschwindt. Waunns stoak regnt kaunn des Portäu a komplett untan Wossa sei, do entsteht daunn a richtiga Rückstausee. 
Des Schluckloch am Haselbodn nimmt no an gaunzn Boch auf. Des Wossa, wos dodan vasinkt, rinnt unta da Ead in Richtung Noadn o. A Täu kummt am Toten Weib wieda ausse; a aundara kummt bei aana großn Überfallkwöön ausse und rinnt in de Kalte Mürz.
Lisa Murkowski

De Lisa Ann Murkowski (* 22. Mai 1957 z Ketchikan, Alaska) is a amerikanische Politikarin (Republikanische Partei) und seit Dezemba 2002 US-Senatorin fian Bundesstoot Alaska.
Se is de Tochta vom friaan Senator und Governor vo Alaska am Frank Murkowski. Bevoa se in an amerikanischn Seanat keman is, wor se Obgeodnate im Representantnhaus vo Alaska.
Berihmt worn is se in Amerika und da ganzn Wejt, wei s ois Republikanerin im Senat im Juli 2017 zwoamoi geng de leichtfeatige Obsetzung vo Obamacare und geng de Gsundheitsreform ("Trumpcare") vo de Republikana gstimmt hot, zamm mit de Parteikolleng John McCain und Lisa Collins.. Se is dafia, dass in ana Zammorbat zwischn Republikanan und Demokratn a bessas System ausgorbat wead.
Synklinale

A Synklinale, oda Synkline odaraa Synklinorium ( "" ‚zueinander neigen‘), is der noch untn grichte Täu von aana Foitn (Muidn), wöchane durch des seitliche Zsaummstauchn von Gestaa entstaundn is. Wegn dem liegn de jingstn Schichtn aa im Muidnkern. Waunn ma nix iwa de Oitasfoige (Stratigraphie) waaß, red ma von aana Synform, de des Gegntäu von aana Antiklinale oda aana Antiform (Sattel) is. Wos sovüü haaßt, doss es aar a "synformale Antiklinale" gem kau. Je nochdem, wia groß ois wos doss is, kau si a so a Synklinale aa ois konkave Eibuchtung von da Eadobaflächn bzw. da Tiefnlinie äußan, dea de Linie mit da greßtn Tiafn entlaung vo dem Toi foigt.
De Geosynklinaltheorie, wöchane de Entstehung und Varändarung von da Eadkrustn mit da Büüdung vo große Synklinalen untan Meea eaklärt, woa 
de vuaherrschade Theorie zua Büüdung vo de Beag (Orogenese), bevuas si de Theorie von da Plottntektonik duachgsetzt hod.
Wenkerbong vo Straubing

Da Wenkerbong vo Straubing is a Bladdl vo da groußn Aufnohm vo da deitschn Sproch, wo im 19. Johrhundad vom Georg Wenker vom Deitschn Sprochatlas aagfangt worn is.
Bei da Schreibweis im Wenkerbong muas ma vasteh, dass /ö/ wia /e/ ausgsprochn woan is, /ü/ wia /i/, /üa/ wia /ia/. 
Wenkersätz.
D viarzg Sätz vom Wenkerbong boarisch und deitsch (kursiv); Schreibweis wia im Wenkerbong:
Weata im Wenkerbong.
Deitsch in Klamman:
Ramsau (Niederösterreich)

Ramsau is a Gmoa mid Eiwohna (Staund ) im Beziak Lilienfööd in Niedaestareich.
Geografie.
Ramsau liegt im Mostviadl in Niedaestareich. De Flächn von da Gmoa umfosst 54,69 Quadratkilometa. Auf 81,97 Prozent von dera Flächn steht a Woid.
Gliedarung vo da Gmoa.
Aufm Gebiet von da Gmoa san de foigendn nein Uatschoftn (in Klaumma de Eiwohnazoih min Staund 1. Jänner 2017):
De Gmoa bsteht aus dn Katasträugmoana Fahrabach, Gaupmannsgraben, Haraseck, Kieneck, Oberhöhe, Oberried, Ramsau, Schneidbach und Unterried.
Gschicht.
Im Berg nem da Firma "Schmidschrauben" haums Ammoniten gfunden, und de belegn, doss de gaunze Gegnd umadum in da Zeit vom Mesozoikum untar aan Ozean glegn is. Zua Zeit von de Rema woa deas do a Täu von da Provinz Noricum.
Im Middloita ist dodan im Uat de klaane Veste Ramsau gstaundn, de da Sitz vom Odlsgschlecht von de Ramsauer (1263–1414) gwesn is („Veste“ is aa oite Bezeichnung fia „Burg“).
Eiwohnaentwicklung.
Bei da Zöhlung im Joah 2001 is ma auf 934 Eiwohna kumman. Davua, 1991, sans 954 gwesn, 1981 woas a Wengl schwoch, do woans 847 Leit und no friarah, im Joah 1971 sans 907 Leit gwesn.
Politik.
Da Gmoaroot hod 15 Sitz, da Burgamasta von da Gmoa is da Reichel Raimund, da Amtsleita is da Obermayer Alois.
Wiatschoft und Infrastruktua.
Oaweizplez, de wos ned laundwiatschoftlich san, hoz im Joah 2001 32 gem. Land- und forstwiatschoftliche Betrieb homs 1999 zöht, do woans 52. Eaweabstätige Leut am Wohnoat sans bei da Voikszöhlung im 2001er Joah 401 gwesn. De Eaweabsquotn is 2001 bei 43,46 Prozent glegn.
Tjeldøya

De norwegische Insl Tjeldøya liegt om Ausgong vom Ofotfjord im Eiropäischn Noadmeea. Se is fost voiständig vo da greßan Nochboainsl Hinnøya umgem und vo diesa duachn schmoin Tjeldsund trennt. De gebiagige Insl hod a Fläch vo 187 km² und eareicht im Trollfjellet a Häh vo 1010 m iwam Meea. Tjeldøya is duach a 240 m longe Bruck midm Festland vabundn. Administrativ gheat de Insl zua Kommune Tjeldsund im Fylke Nordland; Haptort vo da Insl (sowia aa vo da gsomtn Kommune) is Hol on da Noadostgstod vo da Insl.
Premeno

Premeno is a Gmoa mid Eihwohna (Stond: ) in da italienischn Provinz Verbano-Cusio-Ossola (VCO), Region Piemont.
De Nochboagmoana san: Aurano, Bee, Ghiffa, Intragna, Oggebbio und Vignone.
As Gmoagebiet umfosst a Fläch vo 7 km².
Gremess

A Gremess oda Doudnmalal, aa Kremess (breissisch-boarisch) oda Doudnmoi (lat. "epulum funebre", dt. "Leichenschmaus", engl. "funeral feast") is de Moizeid noch an Begrebnis. A oide Bezoachnung vo da Gremess is Doudnbia, wei friaa imma Biia dazua gsoffa worn is.
As Doudnmalal is a Rituai, wo s seit Uazeidn gibt. A Iwagangsrituai fia de Iwalebadn: As Lem gähd fia de Gmoa weida. Se denga an an Doudn, drauan, gfrein se owa aa unbewusst, dass sejm iwalebt hom (vgl. Psychoanalyse).
Etymologie.
Nochn Zehetner Ludwig kimmt des Woat direkt vo "Begrebnis-Mess", owkiazt Gremess. 
No oafocha is de Daklearung vom Schmeller fia Gremess: "die, seltener das Begräbnuß (Gremmas)... sowohl die Beerdigung als die Grabstätte." Enstandn demnoch aus Grebnis, ana Kuazfoam vo Begrebnis.
"Kremess" weads manchmoi vo Breissn und vo breissischn Bayern gnennt, wo glaam, dass des mid an Krematorium z doa hod.
Wia s owlafft.
Zua Gremess san noamai nua de Famij und de engan Freind eihglodn. Manchmoi is owa aso, dass Bekannte nua a Drangl und a Broudzeid griang, dem Famij und de engan Freind a rechts Essn.
De Stimmung is am Ofang vom Doudnmalal imma niedadruckt, wead owa spoda imma bessa. Ma denkt an an Doudn und vazäid se Gschichtn iwan eam. Oft weads aa lusti. Liegt aa am Oik, wo ma sauft.
Powiat Toruński

Da Powiat Toruński is a Powiat ("Kroas") in a poinischn Woiwodschoft Kujawien-Pommern. Da Powiat hod a Fläch vo 1229,71 km², af dea 95.826 Eihwohna lem (Stond: 30. Juni 2010).
Gemoana.
Da Powiat umfosst nein Gmoana, dovo a Stodgmoa und ocht Landgmoana.
Immaculatasäul'n in Unterlaa

De Immaculatasäul'n in Unterlaa is a denkmoig'schützte barocke Mariensäul'n. Sie steht aum Johannesberg beim Umspaunnweak Wean-Südost im 10. Weana Beziak Favoritn, Beziaksteu Unterlaa, aun an Vabindungsweg zwisch'n Unterlaa und Maria-Lanzendorf. Dohea füah'n aa de jäahrlich ohg'hoidanan Bittdienstågsprozesseaunan vua'm Fest Christi Himmefoaht.
Bau und G'schicht'.
De Säul'n is 1764 aun da Stöi von an 1662 entstaundanan Büidstock baut wua'n. 1994 is glei neb'n dera Säul'n a Jågdkapöi'n hig'stöit wua'n, de wo dem Hl. Eustachius g'weiht is.
Dea Staapfeula is viaseitich und håt an Aufsåtz mit vier Reliefbüidln. Auf da Spitz'n vom Aufsåtz steht a staanane Immaculatastatue. De letzte Renoviarung woa recht vuasichtich und drum san de Reliefs und de Inschrift aum Pfeula wiedarum im Origenäuzuastaund zum sehg'n, de wo duach früachare Reparatua'n und Üwamålungan scho nimma zum dakenna woa'n. Auf'n Pfeula is de foigende Inschrift zum les'n: "Ihr alle sollt hier Gedenken in ewiger Ruhe dem Stifter und Wohlthaeter der Lebendigen und Toten 1662, IICN, H.T.M 1001 1764".
Auf de Reliefbüidln ist ziemli sicha da Hl. Johannes der Täufer, da Patraun von Unterlaa, zum dakenna, de megliche Doarstöllung vom Hl Franz von Assisi auf da Vuadaseit'n dageg'n fåst üwahaupts nimma. De zwaa aundan Reliefs kennt'n in Ölbeag und an Eng'l zag'n.
De Staasäul'n is aum 4. August 1827 duach a Gewitta stoak beschädicht und von da Famülie Neuburger aus Unterlaa wiedarum repariat wua'n.